Ugyanebben az év novemberében az örmény közszolgálati televízió, az AMPTV bejelentette, hogy az énekesnő fogja képviselni hazáját a legközelebbi Eurovíziós Dalfesztiválon. Versenydalának címe Walking Out, amit 2019. március 10-én mutattak be. A dalt a Lost Capital és tokionine szerezték, míg a szöveget X Factoros mentora, Garik Papoya. Érdekesség, hogy Garik Örményország 2014-es dalának, a Not Alone-nak is társszerzője volt, mellyel Aram Mp3 a döntőben a negyedik helyen végzett, amely holtversenyben a 2008-as dalukkal, az ország legjobb eurovíziós eredményének számít.